Simba Mhere-ongeluk: Drywer aangeklaSimba Mhere. Foto: Legacy Lifestyle.co.za Sup. Edna Mamonyane, woordvoerder van die metropolisie, het gesê die ongeluk het omstreeks 05:00 Saterdagoggend in William Nicol-rylaan plaasgevind. “’n VW Polo, wat by Fourways van die N1 af geklim het, het oor die middelman gery en aan Simba se kant teen die motor gebots. Simba het bestuur en hy en ŉ passasier wat langs hom gesit het is weens die impak oorlede,” het Mamonyane gesê. Mhere en sy passasier is op die toneel dood verklaar. Die bestuurder van die Polo en nog ŉ passasier van Mhere se motor is na ŉ hospitaal geneem vir behandeling. “Die bestuurder van die Polo sal van strafbare manslag en roekelose of nalatige bestuurder aangekla word. Metropolisiebeamptes het gesê hulle kon geen sigbare beserings of bloed op die Polo-bestuurder sien by die hospitaal nie,” het Mamonyane gesê. Mhere was sedert 2010 ŉ aanbieder op die gewilde leefstyltelevisieprogram Top Billing op SABC3.